open-index/open-wikipedia-markdown huggingface dataset:
Toi Gullmuseum

**Toi GullMuseum** (土肥黄金館) er et museum som tar for seg temaet gullutvinning i oldtidens og det moderne Japan. Museet ligger ved siden av Toi-gullmine i byen Toi i Shizuoka, Japan.

Museet viser rekonstruksjoner av utvinningsprosessene for gull i Tokugawa-perioden, gjenstander fra perioden, utstillinger som forklarer gullutvinningen, og en utstilling om forskjellige gullårer fra forskjellige steder rundt om i Japan.

Museum er kjent for å huse verdens største gullbarre som veier 250&nbsp;kg, og er verdt omkring 1 milliard yen (US$ 14 million). Barren har en offisiell Guinness rekord som «Den største fremstilte barre av reint gull»:


Fil:Keicho_gold_coinage_Oban_Koban_Ichibuban_1601_1695.jpg|Mynter fra Tokugawa-perioden
Fil:Gold_30g_for_a_860kg_rock.jpg|De relative størrelsene på en 860 kg stein fra en gullåre, og de 30 g med gull som kan utvinnes fra den
Fil:Toi_250kg_gold_bar.jpg|Verdens største gullbarre, med 250 kg, som er utstilt og som det er lov å berøre
Fil:Small_gold_nugget_5mm_dia_and_corresponding_foil_surface_of_half_sq_meter.jpg|Forklaringer på bladgull


## Referanser


## Eksterne lenker
*
L’Hospitalet museum

**L’Hospitalet museum** i L'Hospitalet de Llobregat (Barcelonès) er en kulturinstitusjon eiet av kommunen som har som mål å formidle og bevare kulturarven og ressursene til L'Hospitalet. Museet ble åpnet i 1972 i Casa Espanya, som ble bygget på 1500-tallet, og det er en del av Barcelonas nettverk av lokale provinsmuseer (Xarxa de Museus Locals de la Diputació de Barcelona, Red de Museos Locales de la Diputación de Barcelona). 

L'Hospitalet museum består nå av tre sentre: 
*Casa Espanya – historisk område
*L’Harmonia – kunstområde
*Can Riera – område for kollektiv hukommelse

## Samlinger
Museumssamlingene er veldig mangfoldige. En av samlingene består av samtidskunst som periodevis blir utstilt i ikke-permanent utstillinger, som består av verk av kunstnere fra andre halvdel av 1900-tallet, som blant andre Dalí, Miró, Tàpies, Guinovart, Solanich, Manolo Hugué og Josep Serra. I tillegg er det en samling av altertavler fra 1500- og 1600-tallet fra de gamle kirkene i Santa Eulàlia de Mèrida, blant dem altertavler fra Saint Roch og en om sjeler som tilskrives Jaume Huguet I og Jaume Huguet II.

## Se også
* Arranz-Bravo-stiftelsen

## Referanser


## Eksterne lenker
* 
* Nettsidene til det lokale museumsnettverket
Friidrett under Sommer-OL 1900 – Høydehopp menn

**Høydehopp** for menn var en av i alt sju hoppøvelsere i friidrett under OL 1900 i Paris. Det var åtte deltakere fra sju nasjoner som deltok i høydehoppkonkurransen som ble avviklet 15. juli 1900.

## Rekorder
Gjeldende rekorder før lekene i 1900:

*(*)* uoffisiell

Irving Baxter forbedret den olympiske rekorden to ganger, først til 1,85 og siden til 1,90.

## Resultat
Etter at Baxter som eneste hopperen klart høyden 1,85 og 1,90, prøvde han seg på verdensrekordhøyden 1,97 tre ganger uten å lykkes. 

## Kilder
* International Olympic Committee.
* De Wael, Herman. *Herman's Full Olympians*: "Athletics 1900".  Accessed 18 March 2006. Available electronically at  .
*
Friidrett under Sommer-OL 1900 – Høyde uten tilløp menn

**Høydehopp uten tilløp** for menn var en av sju hoppøvelser i friidrett under OL-1900 i Paris. Det var første gangen høyde uten tilløp var med på det olympiske programmet. Tre deltakere, alle fra USA deltok i konkurransen som ble avviklet 16. juli 1900.

## Resultat

Ewry vant konkurransen etter å ha satt ny verdensrekord to ganger 1,63 og 1,655.

## Kilder
* International Olympic Committee.
* De Wael, Herman. *Herman's Full Olympians*: "Athletics 1900".  Accessed 18 March 2006. Available electronically at  .
*
Fjernsynstårnet i Zhuzhou

**Fjernsynstårnet i Zhuzhou** er et 293 meter høyt frittstående telekommunikasjonstårn i Zhuzhou i provinsen Hunan i Folkerepublikken Kina. Det kalles også Shennongtårnet.

Tårnet er også åpent for publikum som utsiktstårn.

Den kuleformede tårnkurven på 200 meters høyde har et stilmessig ringelement som skal lede tanken mot planeten Saturn. 

## Referanser


## Eksterne lenker
* Shennong Tower
Norgesmesterskapet i håndball for kvinner

**Norgesmesterskapet i håndball for kvinner** er et årlig norgesmesterskap i kvinnehåndball i Norge. 
Finalen ble i perioden 1991–2019 avholdt i Oslo Spektrum, 
med unntak av 2015-finalen som ble spilt i Nadderud Arena.  Fra sesongen 2022/23 har semifinalene og finalen blitt spilt i en Final 8-format der fire kvinnelag spiller sine kamper i samme helg på samme arena.

Det blir den andre sesongen at semifinalene og finalen blir spilt i en Final 8-format der fire kvinnelag spiller sine kamper i samme helg på samme arena.

Vipers Kristiansand er regjerende norgesmestere fra Håndball-NM 2022/2023.

## Utendørs
Fra 1938 til 1974, unntatt krigsårene 1941–1945, ble det arrangert norgesmesterskap utendørs.

## Innendørs

Fra 1968 til 1975 ble det kun arrangert utendørs norgesmesterskap.

## Flest innendørs Norgesmesterskap

## Kilder
* Tom A. Schanke (2007): *Norsk Idrettsleksikon*, Aller Forlag. ISBN 978-82-8156-0444.
* NM-finalene
* NM-finaler kvinner (innendørs)
* NM-finaler kvinner (utendørs)
Gunvor Hall

**Gunvor Hall** (født 26. november 1908  i Kristiania, nåværende Oslo, død 19. november 1961 samme sted) var en norsk skuespiller.

Hun var engasjert ved Det Nye Teater 1929-1957. Hald virket også som filmskuespiller og debuterte i 1939 i Olav Dalgards *[[Gryr i Norden]]*. Hun medvirket i sammenlagt fem filmer i årene 1939–1958. 

Gunvor Hall var datter av grosserer Vegard Hall (1876–1928) og Anna Homble (1882–1910). Hun var første gang gift med skuespilleren Tore Foss i 1934 og andre gang fra 1942 med visesanger, teatersjef og lyriker Jens Gunderssen.

## Filmografi
* 1939 – *[[Gryr i Norden]]*
* 1942 – *[[En herre med bart]]*
* 1942 – *[[Jeg drepte!]]*
* 1944 – *[[Kommer du, Elsa?]]*
* 1951 – *[[Alice i Eventyrland (1951)|Alice i Eventyrland]]* - Fortellerstemme
* 1958 – *[[Ut av mørket]]*

## Referanser


## Eksterne lenker
* 
*  Gunnvor Halls roller på Oslo Nye Teater
*  Filmografi for Gunvor Hall
Oseaniatouren i landeveissykling 2012–13

**[[Oseaniatouren i landeveissykling]] 2013** er den 9. sesongen av UCI Oceania Tour. Sesongen startet med New Zealand Cycle Classic i New Zealand den 23. januar 2013 og avsluttes med Oseaniamesterskapet i landeveissykling den 17. mars 2013.

## Ranking sammenlagt

### Individuell

### Lag

### Nasjon

Kilde: uci.html.infostradasports.com 

## Kalender

## Eksterne lenker
* 
* http://www.ucioceaniatour.com/
Rune Brøndbo

**Rune Brøndbo** (født 2. mars 1968) er en norsk musiker (keyboard, gitar, sang) innen jazz og elektronika. Han er blant annet kjent for sitt enmannsorkester **Sternklang**.  

Han startet sin musikalske karriere som vokalist i bandet The Disease i 1983. Senere var han vokalist i Lobster Combo og Lobster Copter. Rune Brøndbo ga ut fire album under navnet Sternklang og ble nominert til Spellemannprisen 1999 i klassen dance for albumet *Neolounge*. Rune Brøndbo ble senere med i gruppa Wibutee. Han er fetter av D.D.E.-brødrene Bjarne og Eskil Brøndbo. 
__NOTOC__
## Diskografi
### Som Sternklang
* 1997: *Freestylespacefunk* (Beatservice Records)
* 1999: *Neolounge* (Beatservice Records)
* 2002: *My Time Is* Yours (dBut)
* 2006:* Transistor Beach* (dBut)

### Sammen med Rotoscope
* 2001: *Great Curves* (Jester Records)

### Sammen med Wibutee
* 2004: *Playmachine* (Jazzland)
* 2006: *Sweet Mental* (Sonne Disk)

## Eksterne lenker
*
Asiatouren i landeveissykling 2012–13

**[[Asiatouren i landeveissykling]] 2012-13** er den 9. sesongen av UCI Asia Tour. Det består av 35 ritt, som går i Asia.

Gjennom sesongen blir poeng utdelt til rytterne etter plassering på etapper, i endagsritt og sluttstilling i ritt. Poeng blir utdelt etter rangering på rittene. Hvert ritt har en kategori som avgjør hvilke lag som kan delta, poeng, i tillegg til at den viser om det er endags eller etappritt:

* Etapperitt: 2.HC, 2.1 and 2.2
* Endagsritt: 1.HC, 1.1 and 1.2.

## Ritt

## Eksterne lenker
*
Liste over mestvinnende i verdenscupen langrenn 2012/13

**Liste over mestvinnende i verdenscupen i langrenn 2012/13** er en liste over de 10 som har tjent mest premiepenger i verdenscupen i langrenn 2012/13. Pengene er i Sveitsisk franc (CHF). Valutaen er 100 CHF = 602.92 NOK per 4. januar 2013.

Oppdatert søndag 6 januar 2013
Long Ta

**Long Ta** eller *Dragetårnet* () er et 336 meter høyt tårn i Harbin i Folkerepublikken Kina. Det ble bygd i år 2000. 

Det tjener både telekommunikasjon, vær- og miljøobservasjon og turisme. Det har en restaurant og en observasjonsplattform. 

## Eksterne lenker
* Offisielle nettside
* Fjernsynsselskapets nettside
Bankhallen

**Bankhallen** er en innendørs treningshall for fotball som ligger i Melhus i Trøndelag. Bygget ble åpnet i 2012 og ligger like ved Melhushallen, på vestsiden av Gaula. Hallen eies av Gauldal Arena AS, som dermed har ansvaret for drift og utleie. Anlegget vil i all hovedsak benyttes til fotballtreninger, men det er også åpnet for annet bruk, blant annet diverse messer og konserter. Alternativ bruk vil i hovedsak være aktuelt i sommerhalvåret, da dette er en periode hvor behovet for innendørs trening vil være langt mindre.

Hallen ble reist som følge av et samarbeid mellom Melhus IL, Hovin idrettslag, Gimse Idrettslag og Trønder-Lyn. Hensikten var å skape bedre treningsforhold for fotballag i Gauldalsregionen på vinterstid, og dermed bidra til å styrke Norge internasjonalt.

Selve banen er av kunstgress og måler 44 x 68 meter. 
Hallen ble reist av byggfirmaet Farmprodukter fra Soknedal. Sammen med grunnarbeidet ble kostnadene på 13,2 millioner kroner.

;Leietakere
Melhus videregående skole er en av leietakerne. I tillegg arrangerer Villmarksmessa sine årlige messer der. Banen benyttes også sporadisk av Rosenborg Ballklub på vinterstid.

## Historikk

Ideen om en hall i nedre Melhus ble lansert noen år tidligere av John Helge Haugnæss, Geir Frode Moen og Tore Havdal. Den opprinnelige planen var et langt større og dyrere prosjekt, med blant annet svømmehall, men dette ble skrinlagt til fordel for en ren fotballhall.

Bygget ble tegnet av Eldar Olderøien (f. 1942) fra Melhus, og reist av det Størensbaserte byggfirmaet Farmprodukter. Entreprenør Lars Magnar Høgset stod for grunnarbeidet og legging av gulv. Arbeidet startet sommeren 2012 og selve bygget ble reist i løpet av november.

Konstruksjonen består av stålelementer, delvis fra Støren, og delvis fra Litauen. Noe av kunstgraset inne i hallen kommer fra Italia. Veggene består av Sandwichelement, og hallen er fullisolert. Den vil bli oppvarmet slik at det blir plussgrader inne i hallen vinters dag. Størrelsen blir 50 gange 75 meter som gir ei samlet gulvflate på 3500 kvadratmeter.

Hallen ble åpnet for aktivitet lørdag den 1. desember 2012, da den var åsted for en talentsamling for U14- og U16-jenter sør for Trondheim. Søndag den 2. desember var det åpen dag, og mandag 3. desember ble hallen åpnet for ordinære leietakere.

;Eierskap
Gauldal arena A/S eier bygget og har ansvaret for drift og utleie. Denne sammenslutningen består av fire idrettslag i Melhus kommune. Ved siden av Melhus IL, består disse av Hovin IL, Gimse IL og Trønderlyn på Kvål. De fire lagene deltar i prosjektet med ulike eierandeler. Melhus idrettslag deltar med 47 prosent, Gimse med 26, Trønderlyn med 17 og Hovin idrettslag er med i prosjektet med en eierandel på 10 prosent.

;Finansiering
Melhus kommune bidro til prosjektet med gratis tomt pluss 1,3 millioner i kapital. Melhusbanken bidro med 1,2 millioner og i tillegg kom 800 000 kr inn i form av private gaver. En større del av denne summen kom fra en enkeltperson som ville være anonym. Resten måtte de fire idrettslagene bidra med selv ved å ta opp lån.

## Referanser
Friidrett under Sommer-OL 1900 – 200 meter menn

**200 meter** for menn var en av sprintøvelsene i friidrett OL 1900 i Paris. Det var første gangen 200 meter var med på det olympiske programmet. Åtte deltakere fra sju nasjoner deltok i konkurransen som ble avviklet 22. juli 1900.
## Rekorder
Gjeldende rekorder før lekene i 1900:

*(*)* uoffisiell 220 yards (= 201,17 meter)
*William Holland satte den første olympiske rekorden da han vant første heatet med tiden 24,0. I finalen forbedret Walter Tewksbury rekorden til 22,2 sekunder.

## Resultat

### Semifinaler
Det var to innledende heat med fire løpere i hver der de to beste fra hver heat gikk videre til finalen.

**Heat 1**

**Heat 2**

Rowley vant heatet ca 30 centimeter foran Tewksbury.

### Finale

Tewksbury vant finalen ca to meter foran Pritchard og ble den første olympiske mesteren på 200 meter i moderne tid.

## Kilder
*International Olympic Committee.
* De Wael, Herman. *Herman's Full Olympians*: "Athletics 1900".  Accessed 18 March 2006. Available electronically at Athletics 1900 .
*
Football League Championship 2012–2013

**[[Football League Championship]] 2012–2013** begynte 17. august 2012. De lagene som rykket ned fra Premier League 2011/12 var Blackburn, Bolton og Wolverhampton, og de som rykket opp fra League One var Charlton, Sheffield Wednesday og Huddersfield.

## Tabell
*Oppdatert 27. april*

## Playoff

## Stadioner

## Statistikk

### Topscorere
Oppdatert 4. mai 2013

#– Inkluderer to mål for Huddersfield Town
#– Inkluderer 11 mål for Millwall

### Assists
Oppdatert 4. mai

## Månedens manager og spiller

## Referanser
MF «Værøy» (2012)

**MF «Værøy»** er en gassdrevet bilferge bygd i Gdańsk i Polen i 2012 for rederiet Torghatten Nord. Ferga ble overlevert den 15. oktober 2012 og var planlagt for å trafikkere ruten Bodø–Røst–Værøy–Moskenes over Vestfjorden fra den 1. januar 2013, men etter at motorleverandøren oppdaget en feil med en gassventil ble starten utsatt og forskjøvet til midten av januar.

Ferga har fått navn etter Værøy fyr og er én av fire nye ferger som skal seile i konseptet «Lofotfergene». Søsterskipet MF «Landegode» trafikkerer sambandet Bodø–Røst–Værøy–Moskenes, mens de to andre tilsvarende fergene går i ruten Bognes–Lødingen.

MF «Værøy» er den andre gassferga i Nordland sammen med MF «Landegode».

Ferga erstattet MF «Røst». De to gassfergene gir sambandet i ytre Vestfjorden en samlet kapasitetsøkning fra 112 til 240 personbilenheter.

## Sambandshistorikk
*Fra 31. januar 2013: Hovedferge i sambandet Bodø–Røst–Værøy–Moskenes

## Se også
*Søsterskipet MF «Landegode»
*Søsterskipet MF «Lødingen»
*Søsterskipet MF «Barøy»
*Riksvei 80
*Europavei 10 med fergesamband til Lofoten
*Fylkesvei 81 med fergesamband til Lofoten

## Referanser


## Kilder
*Hjemmesiden til Torghatten Nord
*Ferryvolution - Nyskapninger innen ferger 
*Fjordfähren in Norwegen - Værøy 

## Eksterne lenker
* 
*  Klipp fra nettstedet youtube.com: «Værøy»  utenfor Austre Åmøy. Fergen på vei fra Polen til Bodø.
Friidrett under Sommer-OL 1900 – Lengde uten tilløp menn

**Lengdehopp uten tilløp** for menn var en av sju hoppøvelsene i friidrett under OL 1900 i Paris. Det var første gangen lengde uten tilløp var med på det olympiske programmet. Fire deltakere fra to nasjoner deltok i konkurransen som ble avviklet 16. juli 1900.

## Resultat

## Kilder
* International Olympic Committee.
* De Wael, Herman. *Herman's Full Olympians*: "Athletics 1900".  Accessed 18 March 2006. Available electronically at  .
*
Svart jord

***Svart jord*** er Gode Ord Dør Sists andre album, utgitt 24. november 2012.

## Sporliste
# «La saga jobb»
# «Slett håp» (med Bad Spit)
# «Omveltingen»
# «Stormen» (med Pats One)
# «Faenskap»
# «Kama»
# «Nja»
# «Fly prinsesse»
# «Havna»
# «Ingenting»

## Eksterne lenker
* Anmeldelse hos Adresseavisen 
* Anmeldelse hos Radio Revolt
Karen Helene Gjerde

**Karen Helene Gjerde** (født 1963) er en norsk dressur-rytter. Hun ble norsk mester i lag i 2009 sammen med Bærum rideklubb. 

## Referanser
Piazza Skanderbeg

**Piazza Skanderbeg** er en liten plass i Roma, hvor gatene *Vicolo Scanderbeg* og *Via della Panneteria* møtes. 

Det har navn etter eieren på 1400-tallet, den albanske nasjonalhelten Skanderbeg. som bodde her i årene 1466-1467. Paven ville innkvartere ham i Palazzo Venezia, men Skanderbeg foretrakk å bo her, hos venner. Hans skjeggprydede portrett er plassert på en minneplate over porten til nr 117.

## Referanser
Amerikatouren i landeveissykling 2012–13

**[[Amerikatouren i landeveissykling]] 2012–13** er den 9. sesongen av UCI America Tour. 

Hver av rittene er en del av en sammenlagt ranking. Plassering i endagsritt, etapperitt og etappeseiere gir poeng i den sammenlagte rankingen. Hvert ritt har en kategori (UCI-kode) som avgjør hva slags type ritt det er, poeng i den sammenlagte rankingen og hvem som kan delta. 

For mer utdyping se: Klassifisering av sykkelritt

## Ranking sammenlagt

## Ritt

## Eksterne lenker
*
Ole Bentsen

**Ole Bentsen** (født 7. november 1653 i Christiania, død 4. juli 1734 samme sted) var en norsk godseier og industrigründer, kjent for sin 
banebrytende innsats for papirindustrien i Norge med grunnleggingen av Bentse Brug.

Bentsebrua, en bro over Akerselva er navngitt etter Ola Bentsen. Videre har Bentsebrugata fått navn etter broen, og høsten 2024 åpner Bentsebrua skole i samme område. 

## Referanser
Arctic Race of Norway

**Arctic Race of Norway** er et norsk etapperitt i landeveissykling som er en del av Europatouren. Rittet går over fire etapper i Nordland, Troms og Finnmark. Den første utgaven gikk i 2013, med start i Bodø. I 2014 var det målgang på Nordkapp.

Rittet arrangeres i samarbeid med Amaury Sport Organisation, arrangør av blant annet Tour de France og Vuelta a España.

## Historie
Ytre Andørja idrettslag arrangerte NM i 2006, og det førte til at de begynte å tenke større. I 2008 foreslo de å arrangere Sykkel-VM i Tromsø. Utover i 2008 ble de første planene om et internasjonalt etapperitt i Nord-Norge presentert. Initiativtakerne bak var staben bak Tour de Andørja med Knut-Eirik Dybdal i spissen. Planen den gang var at transporten mellom etappene, og kanskje til og med overnattingen skulle foregå med båt. Det var også forslag om å arrangere etapper på kveldstid. I april 2011 fikk de til møte med Tour de France-arrangøren Amaury Sport Organisation (ASO) via kontakter i TV2. ASO var med under forutsetning av en økonomisk garanti på 60 millioner kroner over tre år for å gå i gang med prosjektet. I mars 2013 ble det kjent at Statoil (nå Equinor) gikk inn som hovedsponsor med 24 millioner på tre år. Avtalen er senere blitt fornyet til ut 2021. 

Rittet ble første gang arrangert i 2013. Thor Hushovd ble utpekt til ambassadør for rittet, og han endte opp med å vinne den første utgaven.

Før 2015-utgaven ble rittet oppgradert fra 2.1 til 2.HC.

Siden 2016 har regjeringen innvilget 15 millioner i året, kanalisert gjennom fylkeskommunene. Det ble i 2018 estimert at verdien av TV-bildene alene var på 270 millioner, og at rittet bidro til en samlet meromsetning på 67,6 millioner i Nord-Norge. Men for enkelte kommuner ble det kostbart. 

## Resultater

## Referanser


 



## Eksterne lenker
*
Tour des Fjords

**Tour des Fjords** var et kategori UCI 2.HC sykkelløp som ble arrangert fra i mai hvert år på Vestlandet og Sørlandet fra 2013 til 2018. Etter 2018-utgaven ble det slått sammen med Tour of Norway, og selskapet Tour des Fjords fortsatte som arrangør av Hammer Stavanger.

Sykkelrittet ble første gang arrangert høsten 2013 og ble en videreutvikling av Rogaland Grand Prix, som hadde vært arrangert av Rogaland Cyklekrets i perioden 2008-2012. På sterkt initiativ fra tidligere proffsyklist Roy Hegreberg ble Tour des Fjords utvidet fra å være et endagsritt til å bli et etapperitt over flere dager. Tour des Fjords eies av Stavanger Sykleklubb og Nordsjørittet. Tour des Fjords er en del av UCI Europe Tour, og er rangert som et 2.HC-ritt (1.2 fra 2008 til 2011, 2.1 fra 2012 til 2017). Dette er sammen med Tour of Norway og Arctic Race of Norway det høyest rangerte rittet i Norge. 

I tillegg til proffrittet, ble det arrangert det et barneritt på hvert start- og målsted. Det har også blitt arrangert et turritt Tour des Fjords Classic, i samme trasé som proffrittet og som følger traséen til den fjerde og nest siste etappen.                

Sykkelrittet ble arrangert av *Tour des Fjords AS*, som eies av Stavanger SK og Nordsjørittet AS og ledes av Roy Hegreberg. TV 2 Norge eide TV-rettighetene og har avtale om å sende sykkelrittet frem til og med 2018.

## Historie
;2013
Tour des Fjords arrangert som et tredagersritt med 4 etapper. Etappene gikk fra Valle i Aust-Agder til Stavanger første dag, én etappe i Ryfylke dagen etter og de to siste etappene ble kjørt i Stavanger regionen. I 2013 var det 17 lag med 8 ryttere på hvert lag på start i Tour des Fjords. Rittet ble vunnet av Sergej Tsjernjetskij.

;2014
Tour des Fjords ble utvidet til et femdagersritt og gikk fra Bergen, Hordaland via Hardanger, Haugalandet, Ryfylke og ned til avslutning i Stavanger regionen. I 2014 var det 20 lag med 6 ryttere på hvert lag på start i Tour des Fjords. Rittet ble vunnet av Alexander Kristoff.

;2015
Rittet gikk fra Bergen, Hordaland via Hardanger, Haugalandet, Sunnhordland, Ryfylke og ned til avslutning i Sandnes og Stavanger. I 2015 var det 21 lag med 6 ryttere på hvert lag i Tour des Fjords. Rittet ble vunnet av Marco Haller.

;2016
144 ryttere fordelt på 24 lag stilte på starten i Os i 2016. Rittet hadde målgang i Bergen på første etappe, før det gikk videre til Stord og Odda i Hardanger. Starten gikk fra Ulvik på tredje etappe før målgang i Suldalsosen. Rittet ble avsluttet i Stavanger og Sandnes på de to siste etappene. Sammenlagtvinner i 2016 ble Alexander Kristoff, som også tok tre etappeseiere. 

;2017 
I 2017 bestod rittet av fem etapper og gikk gjennom fylkene Sogn og Fjordane, Hordaland og Rogaland. Sammenlagtvinner i 2017 ble Edvald Boasson Hagen, som også tok tre etappeseiere. 

;2018
I 2018 ble rittet redusert til tre etapper, på grunn av den påfølgende sykkelfestivalen Hammer Stavanger, og gikk på Sørlandet med avslutning i Egersund i Rogaland. Rittet ble vunnet sammenlagt av Michael Albasini.

## Resultater

## Referanser


## Eksterne lenker
*
Pierre Joseph Bonnaterre

**Pierre Joseph Bonnaterre** (født 1752 i Aveyron, død 20. september 1804) var en fransk prest og naturforsker. Han var en av bidragsyterne til encyclopedien *[[Encyclopédie méthodique|Tableau encyclopédique et méthodique]]*, der han skrev om hvaler, fugler, krypdyr, amfibier, fisk og insekter.

## Referanser


## Eksterne lenker
* Agence régionale de l'environnement de Haute-Normandie - Pierre-Joseph Bonnaterre
John Bowlby

**John Bowlby** (født 26. februar 1907, død 2. september 1990) var en britisk psykolog, psykiater og psykoanalytiker, kjent for sitt arbeid med utvikling hos barn og dannelsen av tilknytningsteori.

## Liv og karriere
John Bowly studerte i sin ungdom psykologi ved Trinity College i Cambridge, og vant flere priser for fremragende intellektuelle bidrag. Etter Cambridge jobbet han med mistilpassede og avvikende barn, og ble i en alder av 22 tatt opp ved University College Hospital i London, hvor han studerte medisin. Før legestudiet var over, begynte han på Institute for Psychoanalysis, hvor han jobbet med voksenpsykiatri. Han  kvalifiserte som psykoanalytiker i 1937, 30 år gammel.  

På grunn av sitt tidligere arbeid med mistilpassede og avvikende barn ble Bowlby interessert i utvikling hos barn og begynte å jobbe på en barneklinikk i London. Denne interessen ble forsterket av konsekvensene 2. verdenskrig hadde for mange barn; der mange ble adskilt fra sine foreldre enten ved død eller evakuering, inkludert jødiske barn som ble reddet ut av Tyskland. På slutten av 50-tallet hadde han samlet en stor mengde observasjoner og teori som underbygget viktigheten som tilknytning har for barns utvikling.

Bowlby var interessert i å finne ut nøyaktig hvilke mønstre av familieinteraksjoner som er involvert i både normal og patologisk utvikling. Han fokuserte på hvordan tilknytningsvansker ble overført mellom generasjoner. Under dannelsen av tilknytningsteori foreslo han at tilknytningsatferd grunnleggende sett er en evolusjonsstrategi for overlevelse, som beskytter barn mot rovdyr. Mary Ainsworth, som var en av Bowlbys studenter, videreutviklet og testet ideene hans, og spilte en stor rolle for teorien ved å foreslå at det finnes ulike typer tilknytning.

## Referanser
Friidrett under Sommer-OL 1900 – Tresteg uten tilløp menn

**Tresteg uten tilløp** for menn var en av sju hoppøvelser i friidrett under OL 1900 i Paris. Det var første gangen tresteg uten tilløp var med på det olympiske programmet. Ti deltakere fra fire nasjoner deltok i konkurranse som ble avviklet 16. juli 1900.

## Resultat

## Kilder
* International Olympic Committee.
* De Wael, Herman. *Herman's Full Olympians*: "Athletics 1900".  Accessed 18 March 2006. Available electronically at  .
*
Gran Premio Nobili Rubinetterie

**Gran Premio Nobili Rubinetterie** er et italiensk endagsritt i landeveissykling som arrangeres hvert år i februar. Rittet har blitt arrangert siden 1997, til sammen 15 ganger. Rittet er av UCI klassifisert med 1.1 og er en del av UCI Europe Tour.

## Vinnere

## Eksterne lenker
*
Myrkleggslekta

**Myrkleggslekta** (*Pedicularis*) er ei slekt av ett-, to- eller flerårige blomsterplanter. Slekta føres nå til snylterotfamilien, men før omveltningene i maskeblomstfamilien hørte slekta til der. 

De er glatte eller hårete halvparasittiske urter. Stilken er opprett. Bladene sitter oftest spredt, men kan også sitte motsatt eller kransstilt; de er som regel fjærflikete. Blomstene sitter i endestilte aks. Fargen på blomstene er rød, gul eller mer sjelden hvit. Krona har to lepper; den øverste minner om et nebb eller ei hette, mens den nederste har tre fliker. Det er fire pollenbærere.

Blomstene er tilpasset bestøvning av bier og har landingsplattform, sterke farger og mye nektar. Den viktigste pollinatoren er humler (*Bombus*), og utbredelsen til myrklegg og humler overlapper nesten helt.

Slekta har en vid utbredelse i kjølige områder og fjellstrøk på Den nordlige halvkule, og det er også én art i Andesfjellene. Artsrikdommen er størst i fjellene i det sørvestre Kina, og hele 271 arter er endemiske for Kina.

## Arter i Norge

* brannmyrklegg (*P. flammea*)
* lodnemyrklegg (*P. hirsuta*)
* ullmyrklegg (*P. dasyantha*) (i Norge kun på Svalbard)
* kystmyrklegg (*P. sylvatica*)
** underart irsk myrklegg (*P. s.* subsp. *hibernica*)
* gullmyrklegg (*P. oederi*)
* kongsspir (*P. sceptrum-carolinum*)
* myrklegg (*P. palustris*)
** underart fjellmyrklegg (*P. p.* subsp. *borealis*)
* bleikmyrklegg (*P. lapponica*)

## Kilder
* 
* 
* 
* 
* 
* 
* 
* 
* 

## Eksterne lenker
*
Musikantene kommer til byen

***Musikantene kommer til byen*** er et skuespill og en barnebok av den norske forfatteren Thorbjørn Egner. Skuespillet ble skrevet sommeren 1967, og hadde premiere på Riksteatret 14. september 1967. Fortellingen hadde tidligere blitt sendt som hørespill i Barnetimen. Bokversjonen ble utgitt i 1978, og en plateinnspilling med blant andre Egner selv og Per Asplin ble utgitt i 1993.

Syver og søstera Kari havner i unåde hos bonden fordi de heller vil spille musikk enn å gjøre gårdsarbeidet. De rømmer fra arbeidet, og sammen med landstrykeren Andersen og en desertert soldat danner de et orkester, og får etter hvert stilling som byorkester i den byen de havner i.

Med sin autoritetsskepsis traff stykket «tidsånden usedvanlig godt», med blomsterbarn og hippietid.

Stykket ble, i anledning Egners 100-årsdag, oppført på Den Norske Opera høsten 2012.

## Referanser
Hálfdanar saga Eysteinssonar

**Hálfdanar saga Eysteinssonar** er en fornaldersaga fra Island fra rundt 1300. Sagaen omhandler ikke historiske personer, noe som kan leses ut fra de anakronistiske avstamningene som angis. Hovedpersonene er vevd inn i slektskap med personer som er kjent fra andre fornaldersagaer.

## Kilder
Sagaen er nedskrevet i manuskriptet AM 343, 586, 4° Udg. i Fas. III og i Sagabibliothek XV af F. R. Schröder (1917). Den er tatt med blant fornaldersagaene som ble samlet og utgitt av Carl Christian Rafn i 1829, og er også gjengitt hos de islandske historikerne Guðni Jónsson og Bjarni Vilhjálmsson i 1954.

## Handling
Sagaen starter med hovedpersonens avstamning, som sønn av eponymen Þrándr (Trond) i Trondhjem, en sønn af Sæming Odinsson. Denne Trond var gift med svigerinnen til Hromund Gripson i fornaldersagaen av samme navn. De hadde sønnene Eystein og Eirik. (Denne Eirik er hovedpersonen i Eirik den Vidfarnes saga). Eystein fikk med sin hustru Åsa sønnen Halfdan. (Denne Åsa oppgis å være datter til Sigurd Hjort.)

Sagaens hovedtema er forholdet mellom Halfdan og kongsdatteren Ingigerd, datter av kong Hergeir i Aldeigjaborg som ble oppfostret hos jarlen Skule i Álaborg (Ålborg i Danmark). Her forekommer det, ifølge Finnur Jónsson, urnordiske motivet hvor Ingigerd holder opp sin hanske foran Halfdans øyne og sier at han ikke skal få ro før han finner den hånden som hansken tilhører.

De romantiske stemninger som antydes drukner imidlertid ofte i det Finnur Jónsson beskriver som «uhyrlige udmalinger af kraftprøver og lignende». Sagaen har sannsynligvis opprinnelig sluttet inne i kap. 25. Slutten er, iflg. Jónsson, lagt til senere og innholdet her kan antyde at sagaen er blitt til på Vestlandet på Island.

## Referanser


## Litteratur
*Hálfdanar saga Eysteinssonar, fulltekst på norrønt på heimskringla.no
*Carl Christian Rafn: Fornaldar Sögur Nordelanda eptir gömlum Handritum, Bind 3
*Finnur Jónsson: Den oldnorske og oldislandske litteraturs historie, 1923
Veenendaal-Veenendaal Classic

**Veenendaal-Veenendaal Classic** er et nederlandsk endagsritt i landeveissykling. Rittet ble første gang arrangert i 1985, og går i begynnelsen av september. Det har status som 1.1 av UCI, og er en del av UCI Europe Tour. 

## Vinnere

## Eksterne lenker
*
Øye (andre betydninger)

**Øye** kan vise til:

*Øye – synsorgan hos blant annet dyr, mennesker, fisk og insekter.

## Stedsnavn
* Øye (Ørsta) – ei bygd i Ørsta kommune i Møre og Romsdal
* Øye (Surnadal) – ei grend i Surnadal kommune i Møre og Romsdal
* Øye (Kvinesdal) – ei bygd i Kvinesdal kommune i Vest-Agder

## Kirker
* Øye kirke – pekerside til flere kirker ved samme navn
** Øye kirke (Surnadal) – i Surnadal kommune i Møre og Romsdal
** Øye kirke (Vang) – i Vang kommune i Oppland
** Øye stavkirke – i Vang kommune i Oppland
** Øye kirkested – i Vang kommune i Oppland

## Skoler
*Øye skule – pekerside til flere skoler ved samme navn

## Personer
*Erlend Øye – musiker fra Bergen
*Signe Øye – norsk politiker (Ap)
*Jorunn Øye – norsk langrennsløper
*Harald A. Øye – norsk kjemiker
*Ingvild Øye – professor
*Thomas Øye – norsk finansmann
*Olav Øye – tidligere leder for StL

## Annet
*Øye for øye – begrep
1. divisjon håndball for kvinner

**1. divisjon i håndball for kvinner** er det nest øverste nivået for kvinnehåndball i Norge.

Divisjonen består av 14 lag som spiller dobbel serie hjemme/borte. Etter endt serie rykker det beste laget opp til Eliteserien. Etter sesongslutt spiller laget som ender på andreplass kvalifisering mot laget som ble nummer 13 i Eliteserien, og laget som ender på tredjeplass spiller  kvalifisering mot laget som endte på 12.-plass i Eliteserien. De to dårligste lagene rykker ned til 2. divisjon.

## Historie

## Se også
* Norske idrettslag sortert etter gjennomsnittlige tilskuertall

## Eksterne lenker
*
Liste over nasjonalparker i Peru

**Liste over nasjonalparker i Peru** omfatter alle 13 nasjonalparkene i Peru. De blir administrert av Servicio Nacional de Áreas Naturales Protegidas por el Estado (SERNANP). Nasjonalparkene dekker totalt et areal på 81&nbsp;707,48 km². 

## Liste over nasjonalparker

## Eksterne lenker
* SINANPE: Áreas Naturales Protegidas (PDF, 26. oktober 2012).
* SERNANP Offisielle nettsiden.
Elektroskop

**Elektroskop** (av elektro- og gresk *skopeín* - se, undersøke) er et instrument til å påvise elektrisk ladning. Oppladningen skjer ved elektrostatisk induksjon eller direkte kontakt med et annet, ladet objekt. Mer nøyaktige elektroskop har en skala hvor man kan avlese ladningen og kalles elektrometer. Disse kan også brukes til å måle elektrisk spenning.

De enkleste elektroskop består av to strimler av bladgull eller aluminiumsfolie hengt opp inntil hverandre på en isolert ledende stang og ført inn i en flaske for å hindre luftstrømmer. Når gullbladene blir elektrisk ladet, støtes de fra hverandre og spriker. Slike *gullbladelektroskop* kan benyttes til å påvise spenninger på flere hundre volt.

Alessandro Volta kombinerte gullbladelektroskopet med en platekondensator og fikk da et *kondensatorelektroskop*. Dette ble ladet opp med en liten spenning når platene var satt tett inntil hverandre. Om platene så ble fjernet fra hverandre, steg spenningen så mye at bladene gjorde utslag fordi kapasitansen ble mindre.

Når et elektroskop er oppladet, vil bladene etter en stund gradvis falle sammen igjen. Det kan skyldes at de ikke er godt nok isolert eller at luften i flasken blir elektrisk ledende på grunn av ioniserende stråling utenfra. I sine første eksperiment med utforskning av radioaktivitet benyttet Marie Curie elektroskop for å påvise de nye elementene polonium og radium ved den strålingen de sendte ut. I noen dosimeter blir samme effekt benyttet i dag for å påvise radioaktiv stråling.

## Referanser


## Eksterne kilder
* YouTube, ''Electroscope & Electrostatic Induction, fin demonstrasjon av elektroskop.
Live Licks

***Live Licks*** er et dobbelt konsertalbum av The Rolling Stones, utgitt i november 2004. Albumet ble spilt inn på *Licks World Tour* i 2002 og 2003. I 2003 kom først konsert-DVD-boksen *Four Flicks*, og året etter kom noe av det mest interessante av lydsporet ut som *Live Licks*.

Første CD består av konsertfavoritter, mens andre CD er mer i stil med det som ble utgitt som *[[No Security]]* på forrige konsertalbum. Et par av disse har de ikke spilt siden midten av 60-tallet, som «Everybody Needs Somebody to Love» med gjesteartist Solomon Burke og «That's How Strong My Love Is». Sheryl Crow er med på «Honky Tonk Women».

## Sporliste

Alle sanger er skrevet av Mick Jagger og Keith Richards, med mindre noe annet er oppgitt.

### Disk én
#«Brown Sugar» – 3:50  (MSG New York 18,1,2003)
#«Street Fighting Man» – 3:43 (Twickenham London 24.8.2003)
#«Paint It, Black» – 3:45  (London)
#«You Can't Always Get What You Want» – 6:46 (London)
#«Start Me Up» – 4:02   (MSG)
#«It's Only Rock 'n Roll» – 4:54   (MSG)
#«Angie» – 3:29   (MSG)
#«Honky Tonk Women» – 3:24   (MSG)
#«Happy» – 3:38   (MSG)
#«Gimme Shelter» – 6:50   (MSG)
#«(I Can't Get No) Satisfaction» – 4:55   (MSG)

### Disk to
#«Neighbours» – 3:41  (L’Olympia, Paris 11.7.2003)
#«Monkey Man» – 3:41 (MSG)
#«Rocks Off» – 3:42   (London)
#«Can't You Hear Me Knocking» – 10:02  (Wiltern Theatre, LA 4.11.2002)
#«That's How Strong My Love Is» (Roosevelt Jamison) – 4:45  (Paris)
#«The Nearness of You» (Hoagy Carmichael, Ned Washington) – 4:34  (Paris)
#«Beast of Burden» – 4:09  (LA)
#«When the Whip Comes Down» – 4:28  (MSG)
#«Rock Me, Baby» (B.B. King/Joe Bihari) – 3:50  (LA)
#«You Don't Have to Mean It» – 4:35  (LA)
#«Worried About You» – 6:01  (Paris)
#«Everybody Needs Somebody to Love» (Solomon Burke, Jerry Wexler, Bert Russell) – 6:35 (LA)
#«If You Can't Rock Me» - 2:48 (MSG)
#*Ekstra spor på japansk utgave 

## Personell
;The Rolling Stones
*Mick Jagger - sang, munnspill, gitar, kor
*Keith Richards - gitar, kor, sang på «Happy», «The Nearness of You», «You Don't Have to Mean It»
*Charlie Watts - trommer
*Ron Wood - gitar, lap-slide

;Øvrige medvirkende
*Darryl Jones - bass
*Chuck Leavell - tangentinstrumenter, kor
*Bobby Keys - saksofon
*Blondie Chaplin - kor
*Bernard Fowler - kor
*Lisa Fischer - kor
*Andy Snitzer - saksofon
*Michael Davis - trombone
*Kent Smith - trompet

;Gjester
*Sheryl Crow – sang på «Honky Tonk Women»
*Solomon Burke – sang på «Everybody Needs Somebody to Love»

## Referanser


## Eksterne lenker
*
Skandinavisk Cup 2012/13

**[[Skandinavisk Cup]] 2012/13** startet i Sjusjøen (Norge) den 14. desember 2012 og ble avsluttet i Inari (Finland) den 24. februar 2013.

## Menn

## Kvinner

## Sammenlagt Skandinavisk Cup
Bredene Koksijde Classic

**Bredene Koksijde Classic** er et belgisk endagsritt i landeveissykling som arrangeres hvert år i slutten av mars. Rittet har blitt arrangert siden 2011. Rittet er av UCI klassifisert med 1.1 og er en del av UCI Europe Tour. 

## Vinnere

## Eksterne lenker
*
Antiguo Palacio del Ayuntamiento

**Antiguo Palacio del Ayuntamiento** er hovedsetet til Mexicos føderale distrikts regjering. Palasset befinner seg ved Plaza de la Constitución i sentrum av Mexico by. To av de viktigtse romma er Salón de Cabildos og Centro de Documentación Francisco Gamoneda. Det første bystyremøtet fant sted i palaset 10. mai 1524.

Palasset er i dag åpent for besøkende, og det tilbys omvisninger med gaid.

## Eksterne lenker
* 
* Antiguo Palacio del Ayuntamiento hos Mexico bys turistdepartement
* Antiguo Palacio del Ayuntamiento hos Guía del Centro Histórico
Gangnam-gu

**Gangnam-gu** (koreansk skrift: 강남; kinesiske tegn: 江南, «(bydelen) sør for elven») er et forvaltningsdistrikt sør i Seoul i Sør-Korea. Bydelen har drøyt 500&nbsp;000 innbyggere og et areal på 40 kvadratkilometer. Gangnam  er handelsområdet for byens velstående, og har store kjøpesentre, blant annet i Apgujeong og Cheongdam, samt COEX Mall.

Frem til tidlig 1980-tall var Gangnam og omegn de minst utviklede delene av Seoul, men så satte en rask og omfattende modernisering inn med det resultat at bydelen nå (2012) går for å være et av de mest dynamiske, velstående og trendsettende i Seoul og hele Sør-Korea. 

I dagligtale benyttes betegnelsen Gangnam ikke bare om det egentlige Gangnam-gu, men også om de tilstøtende bydelene  Seocho-gu og Songpa-gu, alle sør for Hanelva. Kombinert har disse tre *[[Gu (forvaltningsenhet)|gu]]* et areal på rundt 120&nbsp;km2 og en befolkning på 1.567.881 innbyggere (2010), det vil si 20% av Seouls areal og 15% av byens befolkning.

## Administrative enheter
Gangnam-gu har de følgende distrikter:
* Apgujeong-dong, Cheongdam-dong, Daechi 1-dong, Daechi 2-dong, Daechi 4-dong, Dogok 1-dong, Dogok 2-dong, Gaepo 1-dong, Gaepo 2-dong, Gaepo 4-dong, Irwon 1-dong, Irwon 2-dong, Irwon bon-dong, Nonhyeon 1-dong, Nonhyeon 2-dong, Samseong 1-dong, Samseong 2-dong, Segok-dong, Sinsa-dong, Suseo-dong, Yeoksam 1-dong, Yeoksam 2-dong.

## Se også
* Gangnam Style

## Referanser


## Eksterne lenker
*
Mexicos høyesterett

**Mexicos høyesterett** (spansk: *Suprema Corte de Justicia de la Nación*, *SCJN*) er den høyeste rettsinstansen i De forente meksikanske stater. Den består av en høyesterettspresident og ti ministre som godkjennes av Senatet etter å ha blitt foreslått av Republikkens president.

Høyesterettsbygninga befinner seg i Mexico bys historiske sentrum, på hjørnet mellom Avenida Pino Suárez og Avenida Carranza, ett kvartal fra Plaza de la Constitución. Den ble oppført mellom 1935 og 1941 av Antonio Muñoz García.

## Eksterne lenker
*
Gjøvik Håndballklubb

**Gjøvik Håndballklubb** er en sammenslåing av håndballen i Vardal IF og «gamle» Gjøvik HK, som ble lagt ned i 1993. Etter en flerårig prosess med forskjellige navn på Gjøvik-håndballen – bl.a. Gjøvik Ballklubb 94 og Vardal HK, ble Gjøvik og Vardal HK stiftet i 1997. 1. juli 2010 ble navnet på klubben endret til Gjøvik Håndballklubb, men den har ingen administrativ forbindelse til «gamle» Gjøvik HK.

Klubben har fostret mange gode spillere. Blant andre landslagskjemper som Tonje Sagstuen og Gro Hammerseng.

## Historie

Opprinnelig ble håndballklubben etablert i 1997 som Gjøvik og Vardal Håndballklubb, men 1. juli 2010 endret klubben navn til Gjøvik Håndballklubb.

## Tabellen 2012–13
Kvinnelaget til Gjøvik spilte i 2012–13 i Eliteserien og rykket ned.

## Eksterne lenker
*
Palacio de Iturbide

**Palacio de Iturbide** er ei bygning i Calle Francisco I. Madero i Mexico bys historiske sentrum. Det ble bygd mellom 1779 og 1785 av greven av San Mateo Valparaíso som bryllupsgave til dattera Mariana Berrio de la Campa y Cos. Byggematerialet er ei blanding av pukkverk og tezontle. Det fikk det nåværende navnet fordi Agustín de Iturbide bodde i palasset og ble krona til keiser av Det første meksikanske keiserriket der. I hans regjeringstid (1821–1823) fungerte bygninga som keiserpalass. Den restaurerte bygninga huser i dag Fomento Cultural Banamex og har offisielt fått navnet **Palacio de Cultura** av Banamex.

## Eksterne lenker
* Palacio de Iturbide hos Sistema de Información Cultural
* Palacio de Iturbide hos México Desconocido
Friidrett under Sommer-OL 1900 – 60 meter menn

**60 meter** for menn var en av sprintøvelsene i friidrett under Sommer-OL 1900 i Paris. Det var første gangen 60 meter var med på det olympiske programmet. Det var ti deltakere fra seks nasjoner som deltok i konkurransen som ble avholdt 15. juli 1900. To innledende heat der de to beste fra hvert heat gikk videre til finalen.

## Resultat

### Semifinaler
**Heat 1**

Minahan var en snau halvmeter bak Kraenzlein i mål.

**Heat 2**

Tewksbury var ca. 30 centimeter foran Rowley.

### Finale

Finalen var meget jevn, Kraenzlein vant med ca. en desimeter foran Tewksbury. Finalen ble avviklet straks etter semifinalene, sprinterne gjennomførte altså to løp på under en time.

## Kilder
* De Wael, Herman. *Herman's Full Olympians*: "Athletics 1900".  Accessed 18 March 2006. Available electronically at  .
*
Kortbane-EM i svømming 2011

**Europamesterskapet i svømming på kortbane 2011** ble avholdt i Szczecin, Polen fra 8. til 11. desember 2011. Konkurransen ble gjennomført i 25 meters basseng. 

Mesterskapet gikk over fire dager med innledningsheat, semifinaler og finale for øvelsene på 50&nbsp;m og 100&nbsp;m og innledningsheat og finale for alle andre øvelser med unntak av kvinnenes 800&nbsp;m og mennenes 1500&nbsp;m fri. Innledningsheatene ble avholdt om morgenen, med semifinaler, finale og de raskeste heatene om kvelden.

Hver nasjon kunne delta med fire svømmere i hver individuelle øvelse, men bare de to raskeste fikk anledning til å kvalifisere seg til semifinale og/eller finale.

## Deltagende nasjoner
543 svømmere (302 menn, 241 kvinner) fra 44 nasjoner konkurrerte under mesterskapet. Lag (og antall svømmere) var fra:

* (0)
* (0)
* (0)
* (13)
* (8)
* (4)
* (12)
* (15)
* (10)
* (2)
* (10)

* (15)
* (5)
* (4)
* (11)
* (13)
* (38)
* (12)
* (2)
* (4)
* (1)
* (10)

* (4)
* (0)
* (0)
* (24)
* (13)
* (45)
* (5)
* (0)
* (39)
* (6)
* (11)

* (14)
* (14)
* (26)
* (10)
* (24)
* (19)
* (16)
* (23)
* (22)
* (19)
* (20)

## Resultater

### Menn

Forklaring: **VR** - Verdensrekord; **ÅBT** - Årsbestetid; **ER** - Europeisk rekord; **NR** - Nasjonalrekord; **MR** - Mesterskapsrekord
: Svømmere som bare deltok i innledningsheatene og mottok medaljer.

### Kvinner

Forklaring: **VR** - Verdensrekord; **ÅBT** - Årsbestetid; **ER** - Europeisk rekord; **NR** - Nasjonalrekord; **MR** - Mesterskapsrekord
: Svømmere som bare deltok i innledningsheatene og mottok medaljer.

## Medaljetabell

## Referanser


## Eksterne lenker
* Nettside: www.ecszczecin2011.eu
FordRekord

**FordRekord** er et poprock-band startet i Haugesund i 2008.

Sekstettens medlemmer har delvis bakgrunn fra bergensbandet Multipass, delvis fra «talentfabrikken» på Skeisvang videregående skole i Haugesund (Susanne Sundfør, Odd Martin Skålnes m.fl.). 
*– Bandnavnet er en bastard. Det var Opel som lagde Rekord, ikke Ford. Det er altså noe som egentlig ikke funker sammen. Men det rimer og klinger bra sammen, så da funker det likevel – tross alt.* (Ole-Jørn Borum)FordRekord synger på norsk og har med sine energiske liveshow sjangermessig blitt karakterisert som svensk indiepop eller "Haugesunds svar på Bob Hund". 

Bandets første album, *[[Perler fra svin]]*, kom i 2011. Før den tid fikk de en rekke singler spilt på lokalradioen Radio102, og via disse spillejobber i regionen. Låta «Kyss meg»var Radio 102s mest spilte låt i 2010. 

Albumet *Danse på glasskår* (2022) er produsert av Espen Lind. 

I 2023 var de hovedartist på Sildajazzen. I 2024 spilte de blant annet på festivaler som Vaulen i Stavanger og Vikedal Roots Music Festival, og opplevde etter det en sterk økning i antall lyttere på Spotify. 

Da de ga ut singelen «Våt når det regner» på Black Friday 2024 donerte de én krone til Blå Kors for hver avspilling på Spotify den dagen.

Bassist Ole-Jørn Borum er også bandets låtskriver, og trekker frem Tom Waits som inspirasjonskilde som tekstforfatter. Ingen av bandmedlemmene er musikere på heltid, men har andre jobber ved siden av.

## Medlemmer

* Ole-Jørn Borum – vokal, kontrabass
* Lars Wegner Sørensen – vokal
* Leif Åge Vestbø – keyboard
* Jon Terje Aksland – gitar
* Lars Eirik Støle – keyboard
* Åsmund Glette – trommer (2015–)

### Tidligere medlemmer

* Øyvind Børgesen – trommer (2008–2015)

## Utgivelser

### Album

*2011: *[[Perler fra svin]]* (Checkpoint Charlie Audio Production, CCAP)
*2013: *Hei, e' du min by?* (CCAP)
*2015: *Disco/Noir* (CCAP)
*2018: *BRAVO BRAVO*  (CCAP)
*2022: *Danse på glasskår* (Capella Records)

### Singler, EP
* 2009: «Perleporten» 
* 2010: «Kyss meg»
* 2011: «Øyeblikket» (CCAP)
* 2012: «Klubbmann» (CCAP)
* 2012: «Hold deg våken» (CCAP)
*2013: «Hei, e' du min by?» (CCAP)
*2014: «Den kvelden eg traff mamma» (CCAP)
*2016: «Fjern» (CCAP)
*2017: «Sjumilssteg» (CCAP)
*2018: «Oss mot verden» (CCAP)
*2022: «Faen, eg savne deg nå» (Capella Records)
*2024: «Våt når det regner» (Capella Records)

## Referanser

## Eksterne lenker
*
På trammen

***På trammen*** er ei vise og en antikrigssang med tekst og melodi skrevet av den norske dikteren og teatermannen Jens Gunderssen (1912–1969). Sangen er sammen med *[[Vuggevise (Jens Gunderssen)|Vuggevise]]* en av Gunderssens mest kjente viser. *På trammen* ble skrevet på Sørlandet på 1950-tallet.

*På trammen – viser fra sund og skjær* er også ei bok med viser av Jens Gunderssen. Boka ble utgitt av J.W. Cappelens Forlag i 1962.

## Innspillinger
Sangen *På trammen* er blant annet spilt inn og gitt ut med disse artistene:

* 1972: Ivar Bøksle: *Viser fra Sørlandet*, LP/kassett/CD utgitt av plateselskapet EMI 
* 1975: Geirr Lystrup, Jorunn Pedersen og Jørn Simen Øverli: *12 viser av Jens Gunderssen*, LP utgitt av platselskapet MAI 
* 1998: Karl-Henrik Gunderssen: *For brød og brennevin*, BAJCD013 utgitt av plateselskapet Bajkal Records
* 1999: Jens Gunderssen / diverse artister: *Harde svaberg og bløde konsonanter* , utgitt av plateselskapet Grappa 
* 2001: Jens Gunderssen: *Gamle og nye viser*,  BAJCD014 utgitt av Bajkal Records
* 2009: Helene Bøksle: *Morild*, utgitt av plateselskapet Universal
* 2012: Lars Bremnes: *[[Stjerner lyser hvite – sanger av Jens Gunderssen]]*, CDGR 4404 utgitt på Grappa

## Referanser


## Eksterne lenker
* Viseteksten